Hei. Minä olen Pekka Sartola ja tässä Jerusalem uutisten -
erikoislähetys numero 3. Oikein hyvää lauantai-iltaa.
Tämän jakson otsikko on; Toinen sinetti
Ilm. 6:3 ja 4 kuvaavat jälleen ratsua ja ratsastajaa.
Jälleen sama käskymuotoinen sana, jonka käännän, -
kuten muidenkin kolmen kohdalla, tarkoittamaan liikkeelle lähtemistä, -
siis mene! Väri vain muuttui valkoisesta tulipunaiseksi ja -
toimintaohjeet yksiselitteisen selkeät, ottaa pois rauha maasta.
Ajankohta näyttäisi olevan Danielin 70. vuosiviikon puoliväli, sama hetki, -
jolloin tapahtuu muitakin merkittäviä eskatologisia tapahtumia.
Mutta ennen kaikkea, Herramme fyysiseen paluuseen on tuolloin aikaa
vaivaiset kolme ja puoli vanhatestamentillista vuotta.
Kuten tiedämme, niin sotia on aina ollut ja tulee aina olemaan, -
myös tuolloin, kun on ihmiskunnan nykyisen maailmanajan -
viimeinen seitsemän vuoden jakso.
Toiselle ratsastajalle annettiin sekä valta ottaa pois rauha maasta -
että sen toteuttamiseksi suuri miekka.
Raamatun symboliikassa miekka kuvaa aina sotaa.
Esimerkiksi Hes. 38:8:n maininta Israelista, -
joka on tointunut miekan jäljiltä, -
ymmärrän tarkoittavan Psalmin 83 alussa kuvattua arabi-Israel sotaa, -
niin sitä kuvataan vain yksikertaisesti miekalla.
Tuossa sodassa, joka tulee tapahtumaan ennen näitä -
nyt kuvaamiamme toisen ratsumiehen tapahtumia, tulee tuhoutumaan -
ainakin hyvin merkittävässä määrin viisi arabivaltiota, -
satojatuhansia sotilaita menehtyy, Damasko tuhoutuu, -
samoin Libanon ja Jordania, ehkä myös Egyptin suurkohteet -
Aswanin pato ja Suezin kanava.
Jos ei nyt kolmatta maailmansotaa pienoiskoossa, -
niin mihin tahansa suhteutettuna, tuhot tulevat olemaan erittäin mittavia.
Tätä kaikkea kuvattiin kuitenkin vain miekalla.
Nyt liikutaan aivan toisen suurusluokan mittasuhteissa, -
ne ovat monin verroin valtaisammat, sillä suuri miekka eli sota, -
jonka tulipunaisen ratsun ratsumies saa aikaan, tulee siis olemaan -
jotakin sellaista megaluokkaa, jota ihmiskunta ei ole milloinkaan -
historiansa aikana kokenut, eikä tule kokemaan sen jälkeen.
Jeesus itse puhui tästä, -
nimenomaan lopun aikoihin selkeästi liittyvästä tapahtumasta.
Matt. 24:21,22 ”Sillä silloin on oleva suuri ahdistus, jonka kaltaista -
ei ole ollut maailman alusta tähän asti eikä tule koskaan olemaan.
Ellei niitä päiviä lyhennettäisi, yksikään ihminen ei pelastuisi.
Mutta valittujen tähden ne päivät lyhennetään.”
Viittaus siihen, ettei mikään liha -yksikään elollinen- pelastuisi, -
ei ollut edes kuviteltavissa oleva mahdollisuus -
vielä Jeesuksen tai apostolisena aikana.
Vasta viimeisten 70 vuoden aikana on ihminen suuressa viisaudessaan -
kyennyt valmistamaan itselleen niin runsaasti tuhoaseita, -
joilla kaikki elollinen maan päällä kyetään tuhoamaan.
Ydinaseiden, biologisten, radiologisten ja kemiallisten aseiden -
yhteinen tuhokapasiteetti riittäisi koko maapallomme -
moninkertaiseen tuhoamiseen. Tällaiseen sotaan ja mahdollisuuteen -
tämä toinen, tulipunaisen ratsun selässä oleva ratsumies saa vallan.
Kaikki kaikessa meidän aina tulee tiedostaa ja ymmärtää kokonaiskuva,
mitä ikinä sallitaan tapahtuvaksi, se tulee tapahtumaan -
Jumalan täydellisen kontrollin ja hallintavallan alaisuudessa.
Näille jokaiselle ratsukolle annetaan valta tehdä jotakin.
He eivät siis ottaneet itse mitään, eivät ansainneet mitään -
omien toimiensa seurauksena, eivätkä kykenisi tekemään mitään -
näin valtavaa suuruusluokkaa olevia asioita ilman taivaallista sallimusta.
On vain yksi, jolla on kaikki valta taivaassa ja maan päällä -
eikä se taho ole sielunvihollinen tai sen aisaparit ja käskyläiset.
Tämä tulipunainen ratsukko saa mainitun toimintavallan -
ahdistuksenajan puolivälissä, ja tämä vaivanajan seitsemän vuoden -
ensimmäinen kolmen ja puolen vuoden jakso on rauhallista aikaa -
ainakin juutalaisille, jotka ovat rakentaneet temppelinsä -
ja aloittaneet siellä vanha- testamentilliset uhritoimituksensa.
Mutta se ei tarkoita etteikö vainoja, ahdistuksia ja eriasteisia sotia -
käytäisi samalla muualla maailmassa ja jopa enenevässä määrin.
Sodat ja vainot eivät siten tule loppumaan -
nykyisen maailmanajan aikana. Se, että ne huipentuvat -
globaaliin tuhoamistaisteluun eräänä jaksona tulevaisuudessa -
merkitsee vain Raamatun tätä koskevan ilmoituksen toteutumista.
Danielin mukaan ”loppuun saakka on oleva sotia hävityksineen.”
(Dan. 9:26)
Mutta tähän nimenomaiseen kohtaan ajoittuu myös -
eräs Raamatun merkittävimmistä tapahtumista, -
nimittäin sota, joka käydään taivaan saleissa. Siitä kertoo Ilm.12:7-12.
"Taivaassa syttyi sota. Miikael ja hänen enkelinsä ryhtyivät sotaan -
lohikäärmettä vastaan. Lohikäärme ja sen enkelit tekivät vastarintaa -
mutta eivät kestäneet, eikä niillä ollut enää sijaa taivaassa.
Suuri lohikäärme, se vanha käärme, -
jota kutsutaan Paholaiseksi ja Saatanaksi, koko maanpiirin eksyttäjä,
heitettiin maan päälle, ja sen enkelit heitettiin sen kanssa.
Sitten minä kuulin voimakkaan äänen sanovan taivaassa: -
”Nyt on tullut pelastus ja voima ja meidän Jumalamme valtakunta ja -
hänen Voideltunsa valta, sillä meidän veljiemme syyttäjä on heitetty ulos, -
hän joka yöt ja päivät syytti heitä meidän Jumalamme edessä.
He ovat voittaneet hänet Karitsan veren ja todistuksensa sanan kautta -
eivätkä ole rakastaneet henkeään vaan ovat olleet alttiit kuolemaan asti.
Sen tähden riemuitkaa, taivaat ja te, jotka niissä asutte!
Voi maata ja merta, sillä Paholainen on astunut alas teidän luoksenne.
Hän on suuren vihan vallassa, -
koska hän tietää, että hänellä on vähän aikaa!”"
Nämä jakeet puhuvat meille todella paljon.
Ensinnäkin, että sielujemme vihollisella on edelleenkin -
mahdollisuus syyttää meitä, heikkoja ja huonoja Jumalan lapsia -
Hänen valtaistuimensa edessä, -
aivan kuin luimme aikanaan Jobin kirjan tapahtumissa.
Mutta tulee aika, jolloin se ei ole enää mahdollista ja -
silloin taivaassa riemuitsee joukko sen asukkeja siitä, -
että heidän veljiensä syyttäjä on heitetty alas.
Tämä riemuitseva joukko taivaan asukkeja on juuri se ryhmä, -
jolle Jeesus kertoi, Johanneksen evankeliumin mukaan (14:1-3), -
menevänsä valmistamaan sijaa ja jotka Hän sittemmin tulee noutamaan
luokseen taivaan koteihin. Siis ylöstemmattu seurakunta.
He ovat olleet jo taivaallisissa asumuksissaan jonkin aikaa -
ennen ahdistuksen ajan puolta väliä, eli ylösotto on tapahtunut jo -
ennen seitsemän vuotisen ahdistuksen ajan alkua.
Mutta Paholaisella on nyt kiire, sillä on vain vähän aikaa, -
tarkalleen kolme ja puoli vuotta ja se aloittaa suuren vihanpidon, -
suuren miekan maata ja merta vastaan.
Kun Raamatussa puhutaan maasta, -
niin hyvin usein ja myös tässä tapauksessa, se tarkoittaa Israelia ja -
meri puolestaan kaikkia muita maailman eri kansoja ja kansakuntia.
Sielunvihollisen sponsoroima tulipunainen ratsukko -
aloittaa oman osionsa suursotien sarjassa, Hes. 38-39 mukaan, -
tekemällä joukkoineen yllätyshyökkäyksen Israeliin.
Se aloittaa samalla myös ahdistuksenajan 7 vuoden jakson -
jälkimmäisen puoliskon, jota aikaa kutsutaan suureksi ahdistukseksi, -
Jaakobin ahdistukseksi ja juuri siihen jaksoon viittasi myös Vapahtajamme -
todetessaan Matteuksen mukaan, että ellei niitä päiviä lyhennettäisi -
ei yksikään ihminen pelastuisi, -
mutta valittujen tähden niitä päiviä lyhennetään.”
Seurakunnan ylösottoa seuraava lähes maailmanlaajuinen kaaos -
nostaa esille voimahahmon, johtajan ja auktoriteetin, -
Kristuksen vastustajan, Antikristuksen, -
jonka eräs ensimmäisistä tehtävistä tulee olemaan ylösoton selittäminen -
jollakin tavoin. Uskoisin, että siihen täytyy liittää aluksi -
kristinuskon halventaminen ja kieltäminen.
Raamatusta tultaneen tekemään kielletty kirja,
tavoitteena tulee ehkä olemaan eräänlainen synkretismi,
jossa kaikki uskonnot yhdistetään yhdeksi suureksi -
maailmanuskonnoksi, siinä sitten kukin saa palvoa sitä ”jumalaa”, -
jonka katsoo itselleen sopivaksi.
Vähitellen alkaa kuitenkin muodostua uusia kristittyjä yhteisöjä, -
niitä tullaan vainoamaan ja julistamaan laittomiksi.
Evankeliumia tulevat tuolloin julistamaan juutalaiset, -
ne Ilmestyskirjan luvussa 7 mainitut 144.000, -
jotka sinetöidään ensin elävän Jumalan sinetillä ja -
joiden julistustyön perusteella evankeliumi jatkaa voittokulkuaan ja -
entiset, jäljelle jääneet nimikristityt pelastuvat sankoin joukoin.
Nämä 144.000 sinetöidään siis -
aivan ahdistuksen seitsemän vuoden jakson alussa.
Antikristillinen aika on myös alkanut, kristittyjen ja etenkin näiden -
messiaanisten juutalaisten vainot tulevat lisääntymään ja laillistumaan.
Ilm.12:ssa mainitaan ”poikalapsi”, -
jonka kansallinen Israel tulee synnyttämään.
Nämä 144.000 ovat juuri tuo ryhmä ja sen tietää myös -
Raamatun erinomaisen hyvin tunteva sielunvihollinen.
Sen tavoite on estää hinnalla tai keinolla millä hyvänsä -
evankelioimisen aloittaminen uudelleen, -
siis siitä mihin se ylöstemmatulta seurakunnalta jäi.
Sodat eivät ole todellakaan tämän päivän ihmiskunnalle -
mikään uusi ja outo ilmiö. Viimeisen sadan vuoden aikana on käyty -
kaksi suurta maailmansotaa, joissa pelkästään on saanut surmansa -
useita kymmeniä miljoonia ihmisiä.
Samaan aikaan käydyissä muissa sodissa -
miljoonat ovat menettäneet henkensä.
Lisänä vielä keväällä alkanut Venäjän-Ukrainan sota.
Tänään kristityt ovat maailman vaino- tuin etninen ja uskonnollinen ryhmä.
Mitään toista ryhmää ei vainota niin herkeämättä ja järjestelmällisesti, -
kuin Kristuksen seuraajia ja opetuslapsia.
Emmekä ole vielä edes lähelläkään niitä tapahtumia, -
joita tuleva Antikristillinen aika tulee pitämään sisällään.
Tänään on siis oikea aika ottaa vastaan evankeliumi, -
jos et ole vielä sitä tehnyt.
Mutta niistä ja kahdesta seuraavasta ratsumiehestä puhumme neljännessä,
eli viimeisessä jaksossamme, viikon kuluttua. Pysy kanavalla.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7